Kitsune

Japoniar folklorean, 
 zaharrago eta jakintsuago izatean areagotzen diren gaitasun paranormalak dituen azeria da, basoak eta herrixkak zaintzen dituena. 
Gainerakoan, kitsune baten adina, jakinduria eta boterea ere handiagoak dira isats-kopuruak gora egin ahala, eta indartsuena bederatzi isatseko kitsunea da.

Gainera, kitsunea hertsiki lotuta dago Inari  sintoistarekin, ugalkortasunaren, nekazaritzaren, arrozaren eta azerien jainkoa, haren mezulari edo zerbitzari gisa; funtzio horiek naturaz gaindiko boterea indartzen dute.

Bere gaitasun nabarmenetako bat giza forma hartzekoarena da, emakume gazte gisa, hain zuzen ere. Ipuin tradizional batzuetan, eta, oro har, folklorean, kitsunea bere metamorfosia pertsonekin bihurrikeriak egiteko baliatzen duen izaki bat da; beste batzuetan, animaliak zaindari, lagun, maitale edo emazte leialaren funtzioak betetzen ditu. Atributu magiko horien guztien ondorioz, kitsuneari opariak eskaintzen zaizkio jainko bat balitz bezala.

Japoniar folklorean azeriak izan zuen paper nagusi honen jatorri historikoa antzinako Japonian gizakiarekin izan zuen elkarbizitza harmonikoan dago, eta hortik kondaira-corpus gero eta handiagoa eratorri zen.Kaneko, Hiromasa (1984) Kaizuka no jūkotsu no chishiki: hito to dōbutsu no kakawari　貝塚の獣骨の知識―人と動物とのかかわり. pp. 127–128. Tokyo bijutsu. Seino, Takayuki (2009) Hakkutsu sareta Nihon retto 2009 発掘された日本列島2009. p. 27. Agency for Cultural Affairs. 

 Erreferentziak 

 Kanpo estekak 

Kategoria:Japoniar mitologiako izakiak
Kategoria:Yōkai‎
Kategoria:Izaki mitologiko tranpatiak
Kategoria:Forma-aldatzaileak
Kategoria:Jainko-jainkosa sintoistak
Kategoria:Itxuraldaketa